b'\n_START_ARTICLE_\nFran Serafin Vilhar\n_START_SECTION_\n\xc5\xbdivljenje\n_START_PARAGRAPH_\nBil je sin Miroslava Vilharja. Glasbene teorije ga je sprva nau\xc4\x8dil Theodor Elze, nem\xc5\xa1ki protestantski pastor, leta 1870 pa je od\xc5\xa1el na pra\xc5\xa1ko orglarsko \xc5\xa1olo. Njegov opus obsega preko 300 razli\xc4\x8dnih skladb, predvsem vokalnih (samospevi, zbori) in glasbeno-gledali\xc5\xa1kih. Deloval je na Hrva\xc5\xa1kem, posvetil se je razvoju tamkaj\xc5\xa1nje glasbe, zato je v svoja dela vklju\xc4\x8deval tudi hrva\xc5\xa1ko ljudsko pesem. Njegova glasbena misel sledi romanti\xc4\x8dnim in novoromanti\xc4\x8dnim silnicam. Tudi na podro\xc4\x8dju opere se je lotil narodnih snovi.'